CELEX: 32020R0524
Language: lt
Date: 2020-04-08 00:00:00
Title: Komisijos igyvendinimo reglamentas (ES) 2020/524 2020 m. balandžio 8 d. kuriuo panaikinamas Įgyvendinimo reglamentas (ES) Nr. 863/2013 dėl tam tikrų prekių klasifikavimo Kombinuotojoje nomenklatūroje

15.4.2020   
               
               
                  LT
               
               
                  Europos Sąjungos oficialusis leidinys
               
               
                  L 116/3
               
            
         KOMISIJOS IGYVENDINIMO REGLAMENTAS (ES) 2020/524
         2020 m. balandžio 8 d.
         kuriuo panaikinamas Įgyvendinimo reglamentas (ES) Nr. 863/2013 dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su tam tikrų prekių klasifikavimu;
                  
               
                     (2)
                  
                  
                     Komisijos įgyvendinimo reglamentu (ES) Nr. 863/2013 (3) nustatyta, kad gaminys, kurį sudaro monolitinis integrinis grandynas ir kvarco kristalas, sumontuoti ant metalinio rėmelio, įdėto į plastikinį korpusą, ir kuris naudojamas įvairiuose aparatuose kaip laikrodžio signalo, skirto laiko intervalams nustatyti, šaltinis, klasifikuotinas kaip kitos laikrodžio dalys, priskiriant KN kodą 9114 90 00. Gaminys nepriskirtinas 8542 pozicijai, nes jį sudaro ir monolitinis integrinis grandynas, ir kvarco kristalas;
                  
               
                     (3)
                  
                  
                     Komisijos įgyvendinimo reglamentu (ES) 2016/1821 (4) elektroninių integrinių grandynų apibrėžtis, nustatyta Kombinuotosios nomenklatūros 85 skirsnio 9 pastabos, skirtos 8541 ir 8542 pozicijoms, b punkte, nuo 2017 m. sausio 1 d. buvo išplėsta, kad apimtų daugiakomponenčius integrinius grandynus, apibrėžtus 85 skirsnio 9 pastabos b punkto 4 papunktyje. Todėl prekės, kurioms taikomas Įgyvendinimo reglamentas (ES) Nr. 863/2013, turi būti laikomos elektroniniais integriniais grandynais ir priskiriamos 8542 pozicijai;
                  
               
                     (4)
                  
                  
                     todėl Įgyvendinimo reglamentą (ES) Nr. 863/2013 reikėtų panaikinti, kad būtų išvengta galimo skirtingo tokių gaminių klasifikavimo ir būtų užtikrintas vienodas Kombinuotosios nomenklatūros taikymas Sąjungoje;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) Nr. 863/2013 panaikinamas.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 8 d.
            
               
                  Komisijos vardu
               
               
                  Pirmininkės pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
         
            (3)  2013 m. rugsėjo 5 d. Komisijos įgyvendinimo reglamentas (ES) Nr. 863/2013 dėl tam tikrų prekių klasifikavimo Kombinuotojoje nomenklatūroje (OL L 240, 2013 9 7, p. 17).
         
            (4)  2016 m. spalio 6 d. Komisijos įgyvendinimo reglamentas (ES) 2016/1821, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 294, 2016 10 28, p. 1).